

**OBRAZLOŽITEV**

**POLLETNE REALIZACIJE PRORAČUNA OBČINE ČRENŠOVCI ZA LETO 2015**

Odlok o proračunu za let 2015 je Občinski svet občine Črenšovci sprejel na 4. redni seji, dne 18.2.2015. Proračun se izvaja, ob polletju ni beležiti odstopanj pri tekoči porabi glede na planirano. Realizacija investicijskega dela proračuna ob polletju je nekoliko nižja od planiranega in dosega le 40 % plana, najbolj zaradi izgradnje vodovodnega sistema-saj so bila dela na sklopu 2 (občina Črenšovci in Odranci) za maj 2015 plačana šele 4.8.2015. Ob polletju so zajeta na tej postavki plačila december 2014 do meseca aprila 2015, za dela, ki so bila opravljena na območju občine Črenšovci. Blokada pri transferiranju sredstev iz državnega v občinski proračun se je sprostila meseca marca in financiranje poteka sedaj bolj tekoče, vendar še vedno z zamiki.

1. **PRIHODKI**

Skupna realizacija prihodkov ob polletju znaša 2,944.955,10 € oz. 41 %.

**Davčni prihodki so bili planirani v obsegu 2,301.740,00 € in dorečeni v skladu z določili 14. členom Zakona o financiranju občin, kjer je opredeljen način izračuna glavarine, to je skupen delež dohodnine in drugih davkov na prebivalca za financiranje primerne porabe,**

**Prvotno planirana dohodnina, kot odstopljeni vir občinam v višini 2.180.990,00 € bi naj v letu 2015 predstavljala 84 % vseh tekočih prihodkov (70+71) proračuna.**

Vlada RS in prezentativni združenji občin so 29.1.2015 podpisali dogovor o višini povprečnine za leto 2015. Le ta je znašala 1.1.-30.6.15 525 €, od 1.7.-31.12.2015 bi naj znašala le 500,83 €.

Vlada RS se je zavezala, da bo do 30.6.2015 z izvedbenimi in sistemskimi ukrepi za znižanje stroškov občin pri izvajanju njenih zakonskih nalog zagotovila dodatno 22,8 mio. € na letni ravni ali na drug način zagotovila sredstva.

Z dne 10.8.2015 so občine dobile dopis MF RS, kjer je bilo navedeno, da se z veljavnostjo Zakona o izvrševanju proračunov 2014 in 2015 (Ur. l. RS, z dne 24.7.2015) določi povprečnina za obdobje 1.7.-31.12.2015 v višini 519,00 €. Povprečnina za leto 2016 bi se naj določila do konca septembra 2015.

Do 30.6.2015 je občina Črenšovci enkrat mesečno prejemala dodatni transfer t.i. finančne izravnave v skupni višini 93.459,00 €. V drugem polletju bo le-ta zmanjšana in bo nakazana v proračun občine v skupni višini 59.160,00 €.

V rebalansu bomo primorani ustrezno korigirati višino pripadajočih sredstev dohodnine, ki bo po najnovejših izračunih MF RS znašala v letu 2015 **1,985.700,00 €.** Iz tega naslova bomo v letu 2015 izgubili **195.290,00 €. V večji meri bo ta primanjkljaj krit z mesečnimi nakazili finančne izravnave v letu 2015 v višini 152.619,00. Dejanska razlika glede na planirano dohodnino in izvršenimi nakazili MF RS bo letos 42.671,00 € manj sredstev glede na planirano** (<http://www.mf.gov.si/fileadmin/mf.gov.si/pageuploads/Lokalne_skupnosti/Izra%C4%8Duni/Izra%C4%8Duni_primerne_porabe_ob%C4%8Din/2015/Pregled_prih_obcin_za_pokrivanje_PPi-2015-sprememba.pdf>)

Zmanjšala so se tudi državna sredstva za sofinanciranje investicij po 21. členu ZFO-1, v proračunu imamo planiranih 47.779 €, dobili pa jih bomo manj kot ½ oz. 21.479,00 €.

Skupni davčni prihodki so bili realizirani 43 - odstotno.

Nedavčni so realizirani 53 – odstotno, predvsem je beležiti nižjo realizacijo pri prihodkih od premoženja, nekoliko višja pa je realizacija na postavkah drugi nedavčni prihodki (komunalne storitve). Položnice za občane za komunalne storitve (vodarina, odvajanje in čiščenje) se po novem izstavljajo vse na dva meseca. Prihodki za vplačila občanov za komunalne prispevke za novogradnje in obstoječe objekte (kanalizacija) so nekoliko višje realizirani – nad 70 % glede na plan.

Občina Črenšovci je v proračun 2015 vključila projekt, ki je bil potrjen že v prejšnjem mandatu Občinskega sveta in sicer: **Izgradnja nizko-energijskega vrtca v Črenšovcih**.

Namen investicije je omogočiti boljše bivalne pogoje predšolskim otrokom in zmanjšati energetske izgube.

Splošni cilji investicije, ki jih želi doseči Občina Črenšovci skozi izvedbo projekta:

* zgraditi nov 5-oddelčni energijsko varčen vrtec v Črenšovcih po meri sodobnega časa;
* zgraditi vrtec po predpisanih pogojih za gradnjo predšolskih objektov;
* zagotoviti vsem predšolskim otrokom, ki si želijo obiskovati vrtec, prosta mesta za predšolsko vzgojo z višjo kakovostjo bivanja.

Specifični cilji investicije:

* izgradnja nizkoenergetskega objekta vrtca velikosti 749,91 m2 neto uporabne notranje površine (pritličje);
* izgradnja pomožnih prostorov 203,35 m2 neto uporabne notranje površine (nadstropje)
* izgradnja pokritih teras 168,10 m2;
* ureditev igralnih površin 1.718 m2;
* ustvarjenih delovnih mest: 2 (dve);
* zmanjšanje porabe končne energije na nizkoenergetski standard: do 40 kWh/m2a oz. odstotek prihranka porabe energije na letni ravni do 35%.

Tabela 1: Finančni viri celotnega projekta po stalnih cenah 2014 v EUR

|  |  |  |  |  |  |
| --- | --- | --- | --- | --- | --- |
| **ZAP. ŠT.** | **VRSTA FINANČNEGA VIRA** | **DO 2014** | **2015** | **SKUPAJ** | **DELEŽ** |
| 1. | Sredstva Občine Črenšovci | 63.000,00 | 264.211,48 | 327.211,48 | 21,47% |
| 2. | Sredstva državnega proračuna - ESRR | 0,00 | 1,018.188,52 | 1.018.188,52 | 66,79% |
| 3. | Posojilo Slovenskega regionalnega sklada | 0,00 | 179.000,00 | 179.000,00 | 11,74% |
|  | **SKUPAJ** | **63.000,00** | **1.461.400,00** | **1.524.400,00** | **100,00%** |

V proračunu 2015 zajemamo na postavki 4204013 izdatke za gradnjo, nabavo opreme, stroške nadzora, izdelave varnostnega načrta in koordinacije v višini 1,455.000,00 €.

Za financiranje tega projekta predvidevamo tudi sredstva kredita v višini 179.000,00 EUR na podlagi Javnega razpisa za dodeljevanje ugodnih posojil občinam (Ur. l. RS, št. 66, z dne 12.09.2014) Slovenskega regionalnega sklada pod naslednjimi pogoji:

* višina posojila: 179.000,00 EUR
* obrestna mera: 3 mesečni EURIBOR + 1,2% = 0,082% + 1,2% = 1,2820%
* skupna doba vračanja posojila: 10 let
* moratorij na odplačevanje glavnice: 0 leta
* stroški sklepanja posojila: 1,3%
* stroški vodenja posojila: 7,00 EUR/mesečno.

Občina je Sklep so dodelitvi posojila s strani SRS dobila 5.12.2014. V prvem polletju 2015 smo pridobili soglasje MF RS k zadolževanju in podpisali posojilno pogodbo s posojilojemalcem. Sredstva dolgoročnega posojila so bila v proračun občine Črenšovci transferirana 6.7.2015 in tudi že v celoti porabljena za namen izgradnje vrtca. Občina Črenšovci z dnem prejema sredstva vodi račun financiranja in je obvezna poročati MF o stanju zadolžitve in odplačilu dolga in obresti.

Z dne 15.5.2015 smo najeli tudi kratkoročno posojilo za sofinanciranje projekta izgradnje vrtca v višini 200.000,00 €, obveznost poplačila te-tega je do konca leta 2015 – 50.000,00 € kredita smo že odplačali 31.7.2015.

Skupna realizacija gradbenih del in ostalih storitev na projektu: izgradnja vrtca je do 30.6.2015 znašala 552.341,60 € oz. 38 % glede na plan, od tega je bil sofinanciran s strani EU ESRR v višini 261.247,41 € oz. 26 % glede na plan. Zamik od potrditve vloženega popolnega zahtevka za izplačilo s strani občine pa do izplačila znaša povprečno 30 ali več dni. Zahtevke za izplačilo pošiljamo mesečno na MGRT oz. takoj ko posamezno situacijo plačamo.

Vrednost opravljenih gradbenih del na dan 30.6.2015 je znašala 836.848,23 € brez DDV.

**POMURSKI VODOVOD – SISTEM A – OBČINA ČRENŠOVCI**

V proračun 2015 je v finančnem smislu planirani obseg del na projektu vodooskrbe po terminskem planu za december 2014 do konca projekta (september 2015). Tako smo planirali (po terminskem planu in denarnem toku) prihodke za gradnjo, nadzor in informiranje in obveščanje v višini 3.333,000,00 €, odhodke pa v višini 3,536.400,00 €. Projekt Pomurski vodovod-sistem A je razdeljen na tri dele:

- gradnja,

- nadzor in

- informiranje in obveščanje

Vsak del projekta pa na tri vire financiranja:

* Kohezijski sklad EU,
* Lastna udeležba RS – MKO RS
* Vodni sklad RS

V proračun so vključena samo dela in storitve ter prihodki od opravljenega na območju Občine Črenšovci.

Ostale občine, vključene v Pomurski vodovod Sistem A še naprej nakazujejo svoje obveznosti na naš podračun, vendar samo za namen poravnave obveznosti do dobaviteljev. Svoj delež pri projektu vključujejo v celoti v svoje proračune.

**Izvajalec gradbenih del za sklop I in sklop II je podjetje MPP Jedinstvo Sevojno, Republika Srbija,**

**Izvajalec gradbenih del za sklop III je podjetje Legartis d.o.o., Lendava.**

**Vrednost pogodbenih del za sklop II znaša 9,379.078,59 EUR brez DDV in zajema dela, ki se izvajajo na območju občin Črenšovci in Odranci. DDV je povračljiv.**

Ob polletju beležimo 90 % prilive in odlive za opravljena gradbena dela, storitve nadzora ter v obdobju december 2014-april 2015 ter storitve informiranja in obveščanja – december 2014 v občini Črenšovci. 10 % od izstavljenih vseh situacij in računov je zadržanih in se plača ob koncu projekta.

Prihodki:

* EU – Kohezijski sklad 1,028.770,81 € oz. 40 % glede na planirano letos,
* LU – MKO RS 181.547,83 € oz. 40 % glede na planirano letos,
* Vodni sklad RS 128.859,06 € oz. 40 % glede na planirano.

Odhodki proračuna za gradbena dela, nadzor in informiranje so skupno znašali za 12/14-4/15 1,413.085,28 €, oz. znaša lastni delež občine brez stroškov koordinacije 73.907,58 €.

Lastni delež občine pri Projektu: Oskrba s pitno vodo Pomurja – sistem A – sklop 2 bomo uveljavili tudi po 21. členu ZFO-1 za leto 2015 za sofinanciranje investicij na področju komunalne infrastrukture v višini 21.479,00 €. Zahtevek za izplačilo je bil že posredovan na MGRT.

V prvem polletju sta bila dokončno tudi v celoti sofinancirana projekta ES obeh objektov s strani državnega proračuna in proračuna RS v skladu s pogodbami:

Sredstva MIIP za sofinanciranje ES OŠ Črenšovci iz leta 2014 39.548,32 €

Sredstva MIIP za sofinanciranje ES OŠ Bistrica iz leta 2014 34.168,33 €.

1. **ODHODKI**

Ob upoštevanju presežka prihodkov nad odhodki iz leta 2014 je za odhodke po planu bilo namenjeno **7,399.776,76 €** in vsi so tudi razporejeni, porabljenih ob polletju je 3,156.718,33 € oz. 43 %.

V sklopu tekočih odhodkih ni beležiti večje porabe, ki bi odstopala od planiranega.

Za delavce občinske uprave velja, da se plače obračunavajo v okviru delovnih mest in delovnih nalog, ki so skladne z Odlokom o organiziranju in delovanju občinske uprave in katalogom delovnih mest. Novih zaposlitev v okviru uprave se ni predvidevalo.

**V letu 2015 izvajamo dva programa javnih del (naročnik in izvajalec občina):**

- Urejanje in vzdrževanje javnih površin ter občinskih cest ( za 10 brezposelnih oseb in sicer 5 celo leto in 5 za 9 mesecev)

- Pomoč pri urejanju romski naselij za 2 brezposelni osebi za 9 mesecev.

Delež zavoda znaša 85 %. Občina sofinancira 15 % plače, razliko prispevkov do minimalne plače, regres in vse materialne pogoje za delo.

Prav tako kot že v prejšnjih letih sofinanciramo javna dela za zaposlitev brezposelnih oseb iz območja naše občine, katerih izvajalci so javni zavodi, društva in organizacije, ki imajo sedež tudi izven občine:

* Društvo Mozaik Murska Sobota,
* Društvo Pomelaj V. Polana,
* Romsko društvo Črenšovci,
* OŠ Črenšovci,
* OŠ Bistrica,
* Društvo YHD Ljubljana,
* Dom starejših Lendava,
* Javni sklad za kulturne dejavnosti Ljubljana

S sofinanciranjem programa javnih del (drugi izvajalci) tako omogočamo zaposlitev za določen čas še okvirno 15 brezposelnim osebam z območja naše občine.

Visoko realizirana je postavka tekoče vzdrževanje cest in zimska služba saj v lanskem letu nismo poravnali dveh mesečnih situacij v skupni višini 61.072,56 € in le-te predstavljajo strošek letošnjega proračuna.

Na novo v proračun 2015 zajemamo odhodek 4025030: Sanacija odvodnih jarkov v višini 65.000,00 €. Zaradi lanskih poplav, ki so bile delno posledica zamašenih odvodnih jarkov se letos predvideva sanacija le-teh na najbolj problematičnih odsekih. Realizacija ob polletju znaša 7.507,15 €

Visoko so realizirane tudi praktično vse postavke: Plačilo električne energije, delno tudi zaradi dokaj visokih poračunov ob koncu leta 2014.

Realizacija tekočih transferov je ob polletju 42 %, financiranje poteka nemoteno v skladu s podpisanimi pogodbami. Za financiranje društev so bile ob koncu meseca junija in začetku julija podpisane pogodbe, nakazila sredstev se bodo vršila v drugem polletju.

Financiranje posrednih proračunskih porabnikov proračuna občine Črenšovci (obe OŠ) in ostalih porabnikov proračuna je dosedaj potekalo še dokaj tekoče, kljub splošno znani čedalje slabši likvidnostni situaciji ter manjšanju sredstev občinam.

V skupini investicijskih odhodkov in transferov je planirano, da bo na razpolago 5,1 mio €, porabljenih je bilo 40 % sredstev, od tega 3.303,15 € za nabavo nove programske opreme Cadis V3 za proračun in 796,05 € za nabavo kosilnice za potrebe režijskega obrata in 1.500,00 € za nabavo drugih osnovnih sredstev.

Za montažo varčevalnih naprav na sistem javne razsvetljave in investicijskega vzdrževanja sistema JR je bilo porabljenih letos 38.387,46 €, še 8.222,31 € je bilo porabljenih oz. plačanih za ureditev JR na igrišču Dolnja Bistrica-dela opravljena v letu 2014.

Za plačilo storitev izdelave sprememb SD OPN podjetju ZEU d.o.o. je bilo poravnanih 8.184,98 €.

Za sofinanciranje investicije PGD GB za projekt: RC »Jame« je bilo ob polletju realiziranih 3.546,57 €.

Za sof. nabave gasilskega vozila za PGD DB smo porabili sredstva v višini 16.097,70 € in 1.103,80 € za sofinanciranje izgradnje nadstreška za PGD PGD Dolnja Bistrica.

Za izgradnjo CEROP-a je bilo do polletja po pogodbi nakazanih 1.227,89 €.

Za sofinanciranje nabav in manjših investicij za obe šoli ob polletju še ni bilo realizacije.

**3. RAČUN FINANCIRANJA**

Občina Črenšovci na dan 30.6.2015 še nima računa financiranja. Najet je bil kratkoročni kredit, trenutno na dan 5.8.2015 znaša glavnica 150.000,00 €, rabili smo ga za poplačilo obveznosti do izvajalcev gradbenih del in strojnih inštalacij pri izgradnji vrtca v Črenšovcih. Kredit moramo vrniti najkasneje do konca leta.

Črenšovci, 4.9.2015

Pripravila: Milena Antolin